sagorsarker/bangla-wikipedia huggingface dataset:
নেপাল–মার্কিন যুক্তরাষ্ট্র সম্পর্ক

নেপাল – মার্কিন যুক্তরাষ্ট্রের সম্পর্ক বলতে নেপাল এবং আমেরিকার মধ্যকার দ্বিপাক্ষিক সম্পর্ককে বোঝায়।
২০১২ সালের ইউএস গ্লোবাল লিডারশিপের একটি রিপোর্ট অনুযায়ী, ৪১% নেপালি মানুষ মার্কিন নেতৃত্বকে অনুমোদন দিয়েছে, যার সাথে ১২% অস্বীকৃতি এবং ৪৭% অনিশ্চিত রয়েছে। ২০১২ সালের হিসাবে, নেপালি শিক্ষার্থীরা আমেরিকাতে উচ্চশিক্ষা গ্রহণকারী বিদেশীদের মধ্যে ১.৩% প্রতিনিধিত্ব করে যুক্তরাষ্ট্রে অধ্যয়নরত আন্তর্জাতিক ছাত্রদের একাদশতম বৃহত্তম গ্রুপ গঠন করেছে। 
মার্কিন যুক্তরাষ্ট্র ১৯৪৭ সালে নেপালের সাথে সরকারী সম্পর্ক স্থাপন করে এবং ১৯৫৯ সালে কাঠমান্ডু দূতাবাস চালু করে। দুই দেশের মধ্যে সম্পর্ক বরাবরই বন্ধুত্বপূর্ণ ছিল। নেপালকে শান্তিপূর্ণ, সমৃদ্ধ এবং গণতান্ত্রিক সমাজ গঠনে সহায়তা করা মার্কিন নীতির অন্তর্ভুক্ত রয়েছে।
১৯৫১ সাল থেকে মার্কিন যুক্তরাষ্ট্র নেপালকে দ্বিপাক্ষিক অর্থনৈতিক সহায়তায় $ ৭৯১ মিলিয়ন ডলারের বেশি সহায়তা করেছে। সাম্প্রতিক বছরগুলিতে, ইউএস এজেন্সি ফর ইন্টারন্যাশনাল ডেভলপমেন্ট (ইউএসএআইডি) এর মাধ্যমে বার্ষিক দ্বিপাক্ষিক মার্কিন অর্থনৈতিক সহায়তা $৪০ মিলিয়ন ডলারে পৌছেছে। ইউএসএআইডি নেপালে কৃষিক্ষেত্র, স্বাস্থ্য, পরিবার পরিকল্পনা, পরিবেশ সুরক্ষা, গণতন্ত্রায়ন, প্রশাসন, এবং জলবিদ্যুৎ উন্নয়নে সহায়তা করে। ইউএসএআইডি নেপালের শান্তি প্রক্রিয়ার পাশাপাশি গণপরিষদ নির্বাচনের প্রস্তুতিও সমর্থন করেছিল। মার্কিন যুক্তরাষ্ট্রের আন্তর্জাতিক সংস্থা এবং নেপালে কর্মরত বেসরকারী স্বেচ্ছাসেবী সংস্থাগুলিও এক্ষেত্রে অবদান রাখে। আজ অবধি, নেপালে কর্মরত বহুপক্ষীয় সংস্থাগুলিতে মার্কিন যুক্তরাষ্ট্রের অবদান $৭২৫ মিলিয়ন ডলারে পৌঁছেছে। সুরক্ষা বাড়ানোর জন্য শান্তিরক্ষী বাহিনী ২০০৪ সালে নেপালে সাময়িকভাবে এর কার্যক্রম স্থগিত করেছিল এবং ২০০৬ সালে আনুষ্ঠানিকভাবে নেপাল কর্মসূচি বন্ধ করেছিল।
রাষ্ট্রদূত র‌্যান্ডি ডব্লিউ. বেরি ২০১৮ সালের ২৫ অক্টোবর নেপালে নিযুক্ত হন। তিনি আলাইনা বি. টেপলিটজের স্থলাভিষিক্ত হয়েছিলেন। যিনি এখন শ্রীলঙ্কা ও মালদ্বীপে মার্কিন যুক্তরাষ্ট্রের রাষ্ট্রদূত।
প্রধান মার্কিন কর্মকর্তারা :
এস সি ভি নাইডু

এস সি ভি নাইডু ২০০৪ থেকে ২০০৯ সাল পর্যন্ত ভারতের অন্ধ্র প্রদেশের শ্রীকালাহাটি নির্বাচনী এলাকা থেকে বিধানসভার সদস্য হিসাবে দায়িত্ব পালন করেছিলেন। তিনি ভারতীয় জাতীয় কংগ্রেসের সদস্য। 
তিনি শ্রীকালাহাটি সরকারি ডিগ্রি কলেজ থেকে ২০০৪ সালে বি.কম. পাশ করেছেন। ২০০৪ সালে তিনি কংগ্রেসে যোগ দিয়ে গোপালকৃষ্ণ রেড্ডিকে পরাজিত করেন। পরে ২০০৯ সালের নির্বাচনে তিনি একই প্রতিপক্ষের কাছে পরাজিত হন। ২০১৪ সালে তিনি প্রতিদ্বন্দ্বিতা করেননি।
এন পি দুর্গা

শ্রীমতি এন পি দুর্গা তেলুগু দেশম পার্টির একজন রাজনীতিবিদ, ভারতের সংসদের সংসদ সদস্য এবং রাজ্যসভায় অন্ধ্র প্রদেশের প্রতিনিধিত্ব করছেন।
দোড্ড বালকোটি রেড্ডি

দোডা বালাকোতি রেড্ডি ১৯৮৯ থেকে ১৯৯৪ সাল পর্যন্ত ভারতের অন্ধ্র প্রদেশের সাতেনাপল্লি নির্বাচনী এলাকা থেকে আইনসভার সদস্য হিসাবে দায়িত্ব পালন করেছিলেন। তিনি ভারতীয় জাতীয় কংগ্রেসের সদস্য।
এস গঙ্গাধর

এস গঙ্গাধর (জন্ম: ১২ অক্টোবর ১৯৪৯, মুনিমাদগু, অনন্তপুর জেলা (অন্ধ্র প্রদেশ)) অন্ধ্রপ্রদেশের ভারতীয় জাতীয় কংগ্রেসের নেতা। তিনি হিন্দুপুর (লোকসভা কেন্দ্র) থেকে লোকসভার সদস্য হিসাবে দায়িত্ব পালন করেছিলেন। তিনি নবম, দশম এবং দ্বাদশ লোকসভায় নির্বাচিত হয়েছিলেন।
পন্থম গান্ধী মোহন

পান্থাম গান্ধী মোহন একজন রাজনীতিবিদ এবং ভারতীয় জাতীয় কংগ্রেসের সদস্য ছিলেন। মোহন চিরঞ্জীবীর প্রজারায়েম পার্টির মাধ্যমে পূর্ব গোদাবরী জেলার পেদ্দাপুরম (বিধানসভা কেন্দ্র) থেকে অন্ধ্র প্রদেশ বিধানসভার সদস্য ছিলেন। তিনি ২০০৯ - ২০১৪ সাল পর্যন্ত আইনসভার সদস্য হিসাবে দায়িত্ব পালন করেছিলেন। তিনি সম্প্রতি ওয়াইএস জগনের ওয়াইএসআরসিপিতে যোগ দিয়েছেন।
সোনাগাজী সরকারি কলেজ

সোনাগাজী সরকারী কলেজ বাংলাদেশের ফেনী জেলার সোনাগাজী উপজেলার একমাত্র সরকারি কলেজ।
এই কলেজে একজন অধ্যক্ষ ও একজন উপধ্যক্ষ সহ মোট ৩৫টি ক্যাডারভুক্ত পদ, ২জন প্রদর্শক এবং ৮ জন ৩য় ও ৪র্থ শ্রেণির কর্মচারীর পদ রয়েছে।
এই কলেজে উচ্চ মাধ্যমিক ও ডিগ্রি পর্যায়ে প্রায় ২৬০০ শিক্ষার্থী রয়েছে।
সোনাগাজী সরকারি কলেজে বিভিন্ন রাজনৈতিক ছাত্র সংগঠন গুলো লেজুড়বৃত্তিক রাজনীতি করে যার ফলস্বরূপ মাঝেমধ্যে শিক্ষার্থী দের উপর নেতিবাচক প্রভাব পড়ে। 
পর্যাপ্ত পরিমাণ শিক্ষক নেই। 
বিজ্ঞান, ব্যবসা শিক্ষা ও মানবিক।
বি.এস.এস ও বি.এ।
অত্র কলেজে রোভার স্কাউট, 
ও বিএনসিসি এর শাখা রয়েছে। এছাড়াও রেড ক্রিসেন্ট এর বিভিন্ন কার্যক্রম অনুষ্ঠিত হয়।
অত্র কলেজের একটি লাইব্রেরী রয়েছে।
এটি ৫.১৮ একর জমির উপর অবস্থিত। 
এই কলেজে দুটি একাডেমিক ভবন, একটি বিজ্ঞান ভবন, একটি অফিস ভবন, একটি অডিটরিয়ম ভবন, একটি ডরমিটরি ভবন, শহিদ মিনার, কলেজ ক্যাম্পাসে একটি মসজিদ এবং ছয়তলাবিশিষ্ট একটি অত্যাধুনিক ভবন নির্মাণাধীন রয়েছে।
বন্ধন (টিভি ধারাবাহিক)

বন্ধন হল ২০০১ সালে বাংলাদেশের একুশে টেলিভিশন নামক স্যাটেলাইট টেলিভিশন চ্যানেলে প্রচারিত ও আবুল হায়াত, বিপুল রায়হান, আফসানা মিমি ও অম্লান বিশ্বাস পরিচালিত একটি পারিবারিক ধারাবাহিক নাটক। নাট্যকার গিয়াসউদ্দিন সেলিম ও পান্থ শাহরিয়ার নাটকটি রচনা করেন। সঙ্গীতশিল্পী অর্ণব নাটকটির সূচনাসঙ্গীতে কণ্ঠ দেন এবং এটি তার সঙ্গীতজীবনের প্রথম গান। এটি সে সময়ে সমসাময়িক ধারাবাহিক নাটকের ধারণাকে নতুন করে তৈরি করেছিল। এটি বাংলাদেশের টেলিভিশন চ্যানেলের প্রেক্ষাপটে প্রথম ও সবচেয়ে জনপ্রিয় পারিবারিক মেগাসিরিয়াল নাটক, এবং সেট নির্মাণ না করে বড় পরিসরের পারিবারিক নাটক নির্মাণের প্রচলন এই নাটকের মাধ্যমেই শুরু হয়।
বন গাঁদা

বন গাঁদা বা বন গেন্দা (বৈজ্ঞানিক নাম: "Acmella repens") হলো সূর্যমুখী পরিবারে একটি উত্তর আমেরিকান প্রজাতির ফুল গাছ। উদ্ভিদটি দক্ষিণ-পূর্বাঞ্চল এবং দক্ষিণ-মধ্য মার্কিন যুক্তরাষ্ট্রে, বিশেষ করে টেক্সাস থেকে উত্তর ক্যারোলিনা পর্যন্ত উপকূলীয় সমভূমিতে এবং মিসৌরি থেকে লুইসিয়ানা পর্যন্ত নীচু মিসিসিপি উপত্যকা পর্যন্ত এর প্রকৃতিক বিস্তার। উত্তর-পূর্ব মেক্সিকোতে কোহুইলায় ফুলটি অতিরিক্ত জনসংখ্যা রয়েছে। তাছাড়া বাংলাদেশ সহ ভারতীয় উপমহাদেশের বিভিন্ন দেশে এদের পাওয়া যায়।
বৈকুণ্ঠম প্রভাকর চৌধরি

বৈকুন্তম প্রভাকর চৌদারি হলেন একজন ভারতীয় রাজনীতিবিদ। তিনি ২০১৪ সালে প্রথমবার অনন্তপুর নগর আসন থেকে, অন্ধ্র প্রদেশের আইনসভার সদস্য নির্বাচিত হয়েছিলেন। তিনি তেলুগু দেশম পার্টির সদস্য।
তেল্লম বালরাজু

তেল্লাম বালারাজু অন্ধ্র প্রদেশের পশ্চিম গোদাবরী জেলার পোলাভারাম বিধানসভা কেন্দ্রের বিধায়ক। বালারাজু প্রথম পোলাভারাম থেকে ২০০৪ সালে এবং পরে ২০০৯ সালের নির্বাচনে এবং ২০১২ বাইপোলের বিধায়ক নির্বাচিত হয়েছিলেন। তারপরে ২০১৪ সালে তিনি তেলুগু দেশম পার্টির মোদিয়াম শ্রীনিবাসের কাছে হেরে গিয়েছিলেন। তিনি আবার ওয়াইএসআর কংগ্রেস পার্টির হয়ে ২০১৯ সালে বিধানসভার সদস্য নির্বাচিত হয়েছিলেন। তিনি এজেন্সি এলাকার অন্যতম জনপ্রিয় নেতা।
পুদুম্বক ভারতী

পুদুম্বাকা ভারতী ১৯৯৪ থেকে ১৯৯৯ সাল পর্যন্ত ভারতের অন্ধ্র প্রদেশের সাতেনাপল্লী নির্বাচনী এলাকার আইনসভার সদস্য হিসাবে দায়িত্ব পালন করেছিলেন। তিনি ভারতের কমিউনিস্ট পার্টি (মার্কসবাদী) সদস্য।
বৃজবেমুল বীরারেড্ডি

বিজবেমুলা ভীরা রেড্ডি থেকে একজন ভারতীয় রাজনীতিবিদ।
রেড্ডি তেলুগু দেশম পার্টির সাথে যুক্ত ছিলেন এবং সরপঞ্চ থেকে মন্ত্রী - বিভিন্ন পশিসানে কাজ করেছেন। রেড্ডি ২০০০ সালে তাঁর মৃত্যুর আগে পর্যন্ত কাডাপা জেলার তেলুগু দেশম পার্টির বিভিন্ন গুরুত্বপূর্ণ ভূমিকা পালন করেছিলেন। রেড্ডি অন্ধ্রপ্রদেশ বিধানসভার পাঁচ বার সদস্য ছিলেন।
পি ভি এন মাধব

পিভিএন মাধব অন্ধ্র প্রদেশের ভারতীয় জনতা পার্টির রাজনীতিবিদ। তিনি ভারতীয় জনতা পার্টির প্রার্থী হিসাবে গ্রেজুয়েট আসন থেকে ২০১৭ সালে অন্ধ্র প্রদেশ বিধানসভায় নির্বাচিত হয়েছিলেন।
কাসু কৃষ্ণ রেড্ডি

কাসু ভেঙ্কট কৃষ্ণ রেড্ডি (জন্ম: ২৮ সেপ্টেম্বর ১৯৪৭) একজন ভারতীয় রাজনীতিবিদ। তিনি নলারি কিরণ কুমার রেড্ডির সরকারের মন্ত্রী ছিলেন। 
তিনি কসু ভেঙ্গালা রেড্ডির পুত্র এবং অন্ধ্র প্রদেশ সাবেক মুখ্যমন্ত্রী,কসু ব্রহ্মানন্দ রেড্ডির ভাইপো ।
কৃষ্ণ রেড্ডি অন্ধ্র প্রদেশের গুন্টুর জেলার নাসারাওপেট আসন থেকে বিধানসভার সদস্য ছিলেন।
বীরভদ্র স্বামী কোলগটলা

বীরা ভদ্র স্বামী কোলাগাতলা ওয়াইএসআর কংগ্রেস পার্টির একজন ভারতীয় রাজনীতিবিদ। তিনি ভিজিয়ানাগার আসন থেকে ২০১৯ সালে অন্ধ্র প্রদেশ বিধানসভার বর্তমান সদস্য।
এম ইন্দিরা

এম ইন্দিরা ১৯৮৫ থেকে ১৯৮৯ সাল পর্যন্ত ভারতের অন্ধ্র প্রদেশের শাদনগর আসনের সংসদ সদস্য হিসাবে দায়িত্ব পালন করেছিলেন। তিনি তেলুগু দেশম পার্টির সদস্য।
কোনাকল্লা নারায়ণরাও গৌড়

কোনাকাল্লা নারায়ণারাও গৌদ ভারতের সংসদ, পঞ্চদশ লোকসভার সদস্য। তিনি তেলুগু দেশম পার্টির (টিডিপি) অন্তর্ভুক্ত এবং অন্ধ্র প্রদেশের কৃষ্ণ জেলার মসুলিপত্তনম আসনের প্রতিনিধিত্ব করেন।
বহুজন সমাজ পার্টি নেপাল

বহুজন সমাজ পার্টি, নেপাল (সংখ্যাগরিষ্ঠ সমাজ পার্টি, নেপাল) একটি নেপালি রাজনৈতিক দল। এটি ভারতীয় বহুজন সমাজ পার্টির অনুপ্রেরণায় গঠিত হয়। এটি পরিচালনা করেছেন মদন বাহাদুর প্রধান। ১৯৯৯ সালের সাধারণ নির্বাচনে এতে ৩ জন প্রার্থী ছিলেন। দলটি দেশব্যাপী ০.০১% ভোট পেয়েছে।
উইলিয়াম ফ্রেজার ম্যাকডোনেল

উইলিয়াম ফ্রেজার ম্যাকডোনেল ভিসি (১ ডিসেম্বর ১৮২৯ - ৩১ জুলাই ১৮৯৪) ছিলেন একজন ব্রিটিশ বেসামরিক কর্মচারী, বিচারক এবং ভিক্টোরিয়া ক্রস প্রাপ্ত ব্যক্তি, তিনি ভিসির পুরস্কার প্রাপ্ত পাঁচ জনের মধ্যে একজন।
তিনি চেল্টেনহ্যাম কলেজ, ইস্ট ইন্ডিয়া কোম্পানির কলেজ, হাইলিবারি এবং ইম্পেরিয়াল সার্ভিস কলেজ পড়াশোনা করেছেন। ১৮৫৭ সালের ৩০ জুলাই ২৭ বছর বয়সে ভারতীয় বিদ্রোহের সময় বেঙ্গল সিভিল সার্ভিসের একজন বেসামরিক প্রতিরক্ষা বাহিনীর সদস্য ছিলেন। শত্রুর সম্মুখে বীরত্বের জন্য তাকে সর্বোচ্চ সামরিক পদক ভিক্টোরিয়া ক্রস প্রদান করা হয়। যা ব্রিটিশ এবং কমনওয়েলথভূক্ত দেশের প্রতিরক্ষা বাহিনীর সদস্যদেরকে দেয়া হয়।
১৮৭৪ থেকে ১৮৭৬ সাল পর্যন্ত তিনি কলকাতা হাইকোর্টের বিচারক ছিলেন। 
তার ভিসি লন্ডনের ইম্পেরিয়াল ওয়ার মিউজিয়ামের লর্ড অ্যাশক্রফট গ্যালারিতে প্রদর্শিত হচ্ছে।
উইলাম ফ্রেজার ম্যাকডোনেলের জন্য উৎসর্গিত কলকাতা হাইকোর্টের ঠিক পাশেই একটি বিস্মৃত পানির ফোয়ারা।
কেনিয়া জাতীয় ফুটবল দল

কেনিয়া জাতীয় ফুটবল দল () হচ্ছে আন্তর্জাতিক ফুটবলে কেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম কেনিয়ার ফুটবলের সর্বোচ্চ নিয়ন্ত্রক সংস্থা কেনিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৬ সালের ১লা মে তারিখে, কেনিয়া প্রথমবারের মতো আন্তর্জাতিক খেলায় অংশগ্রহণ করেছে; কেনিয়ার নাইরোবিতে অনুষ্ঠিত কেনিয়া এবং উগান্ডার মধ্যকার উক্ত ম্যাচটি ১–১ গোলে ড্র হয়েছে।
৬০,০০০ ধারণক্ষমতাবিশিষ্ট মোই আন্তর্জাতিক স্পোর্টস সেন্টারে "হারাম্বি তারা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কেনিয়ার রাজধানী নাইরোবিতে অবস্থিত। বর্তমানে এই দলের ম্যানেজারের দায়িত্ব পালন করছেন জেকব মুলি এবং অধিনায়কের দায়িত্ব পালন করছেন মন্ট্রিয়লের মধ্যমাঠের খেলোয়াড় ভিক্টর ওয়ানিয়ামা।
কেনিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। । অন্যদিকে, আফ্রিকা কাপ অফ নেশন্সে কেনিয়া এপর্যন্ত 7 বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে পেরেছে।
মুসা ওতিয়েনো ওনগাও, ডেনিস ওলিয়েচ, টাইটাস মুলামা, মাইক ওরিগি এবং চেগে উমার মতো খেলোয়াড়গণ কেনিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৮ সালের ডিসেম্বর মাসে প্রকাশিত র‌্যাঙ্কিংয়ে কেনিয়া তাদের ইতিহাসে সর্বোচ্চ অবস্থান (৬৮তম) অর্জন করে এবং ২০০৭ সালের জুলাই মাসে প্রকাশিত র‌্যাঙ্কিংয়ে তারা ১৩৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কেনিয়ার সর্বোচ্চ অবস্থান হচ্ছে ৬০তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ১৪০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
অ্যাঙ্গোলা জাতীয় ফুটবল দল

অ্যাঙ্গোলা জাতীয় ফুটবল দল () হচ্ছে আন্তর্জাতিক ফুটবলে অ্যাঙ্গোলার প্রতিনিধিত্বকারী পুরুষদের জাতীয় দল, যার সকল কার্যক্রম অ্যাঙ্গোলার ফুটবলের সর্বোচ্চ নিয়ন্ত্রক সংস্থা অ্যাঙ্গোলীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮০ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ৮ই ফেব্রুয়ারি তারিখে, অ্যাঙ্গোলা প্রথমবারের মতো আন্তর্জাতিক খেলায় অংশগ্রহণ করেছে; কঙ্গো প্রজাতন্ত্রের ব্রাজাভিলে অনুষ্ঠিত উক্ত ম্যাচে অ্যাঙ্গোলা কঙ্গোর কাছে ৩–২ গোলের ব্যবধানে পরাজিত হয়েছে।
৪৮,৫০০ ধারণক্ষমতাবিশিষ্ট ১১ই নভেম্বর স্টেডিয়ামে "বৃহদাকার কৃষ্ণবর্ণ হরিণ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যাঙ্গোলার রাজধানী লুয়ান্ডায় অবস্থিত। বর্তমানে এই দলের ম্যানেজারের দায়িত্ব পালন করছেন পেদ্রো এবং অধিনায়কের দায়িত্ব পালন করছেন ফারেন্সের আক্রমণভাগের খেলোয়াড় দিয়ালমা কাম্পোস।
অ্যাঙ্গোলা এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে গ্রুপ পর্বে অংশগ্রহণ করা। অন্যদিকে, আফ্রিকা কাপ অফ নেশন্সে অ্যাঙ্গোলা এপর্যন্ত ৮ বার অংশগ্রহণ করেছে, যার মধ্যে সেরা সাফল্য হচ্ছে ২০০৮ এবং ২০১০ আফ্রিকা কাপ অফ নেশন্সের কোয়ার্টার-ফাইনালে পৌঁছানো।
মানুচো, ফ্লাভিও আমাদো, আকোয়া, পাওলো হোর্হে এবং দিয়ালমা কাম্পোসের মতো খেলোয়াড়গণ অ্যাঙ্গোলার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০০ সালের জুলাই মাসে প্রকাশিত র‌্যাঙ্কিংয়ে অ্যাঙ্গোলা তাদের ইতিহাসে সর্বোচ্চ অবস্থান (৪৫তম) অর্জন করে এবং ২০১৭ সালের মার্চ মাসে প্রকাশিত র‌্যাঙ্কিংয়ে তারা ১৪৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যাঙ্গোলার সর্বোচ্চ অবস্থান হচ্ছে ৫০তম (যা তারা ২০০৬ সালে অর্জন করেছিল) এবং সর্বনিম্ন অবস্থান হচ্ছে ১৬০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
গ্লোমেরুলোনেফ্রাইটিস

গ্লোমারুলোনেফ্রাইটিস ( জিএন ) এমন একটি শব্দ যা বেশ কয়েকটি বৃক্কের রোগকে (যেগুলো সাধারণত উভয় কিডনিকেই প্রভাবিত করে) বোঝাতে ব্যবহৃত হয়। এই রোগগুলি গ্লোমেরুলি বা বৃক্কের ক্ষুদ্র রক্তনালীগুলির প্রদাহ দ্বারা চিহ্নিত করা হয়। তবে এই রোগগুলির সবগুলোতে প্রদাহ নাও দেখা দিতেপারে।
যেহেতু এটি কোনও একক রোগ নয় তাই এর লক্ষনগুলি নির্দিষ্ট রোগের উপর নির্ভর করে। এটি বিচ্ছিন্ন হেমাটুরিয়া এবং / বা প্রোটিনিউরিয়া ( প্রস্রাবে রক্ত বা প্রোটিনের উপস্থিতি) দিয়ে উপস্থিত হতে পারে। অথবা নেফ্রোটিক লক্ষন, নেফ্রিটিক লক্ষন, বৃক্কে তীব্র আঘাত বা দীর্ঘস্থায়ী বৃক্কের রোগ হিসাবে উপস্থিত হতে পারে।
গ্লোমেরুলোনেফ্রাইটিস বলতে গ্লোমারুলাসের প্রদাহ বোঝায়।গ্লোমেরুলাস হলো বৃক্কে তরল পরিস্রাবণের সাথে জড়িত একক। এই প্রদাহের মধ্যে সাধারণত নেফ্রোটিক বা নেফ্রিটিক লক্ষণগুলির মধ্যে একটি বা উভয়ই হতে পারে। 
প্রস্রাবে প্রোটিন বৃদ্ধি এবং রক্তে প্রোটিন হ্রাস হওয়া, রক্তে বাড়তি চর্বিযুক্ত ব্যক্তির মধ্যে এডিমা শনাক্তকরনের মাধ্যমে নেফ্রোটিক লক্ষণগুলি চিহ্নিত করা হয়।এক্ষেত্রে প্রদাহ গ্লোমেরুলাস, পোডোসাইটের চারপাশের কোষগুলিকে প্রভাবিত করে প্রোটিন বৃদ্ধি করে, ফলে প্রস্রাবে প্রোটিন বৃদ্ধি পায়। প্রস্রাবে প্রোটিনের পরিমাণ যখন যকৃতের ক্ষতিপূরণ করার ক্ষমতাকে ছাড়িয়ে যায় তখন রক্তে কম প্রোটিন শনাক্ত হয় - বিশেষত অ্যালবুমিন। যেটি প্রচলিত প্রোটিনের সিংহভাগ তৈরি করে। রক্তে প্রোটিন হ্রাসের সাথে রক্তের অ্যানকোটিক চাপ কমে যায়। এটির ফলে এডিমা হয়, কারণ টিস্যুতে অনকোটিক চাপ একই থাকে। সাম্প্রতিক গবেষণায় দেখা গেছে যে দূরবর্তী নেফ্রনের (নালী সংগ্রহের ক্ষেত্রে) মধ্যে সোডিয়ামের প্রচুর পরিমাণে ধারণ করাই নেফ্রোটিক লক্ষণের ক্ষেত্রে জল ধরে রাখা এবং শোথের প্রধান কারণ। এটি অ্যাড্রিনাল গ্রন্থি দ্বারা ক্ষরিত অ্যালডোস্টেরন হরমোনের প্রভাবে আরও খারাপ হতে পারে । 
নেফ্রিটিক লক্ষণ প্রস্রাবে রক্তের উপস্থিতি দ্বারা চিহ্নিত করা হয় (বিশেষত লোহিত রক্ত কণিকা)। এছাড়া উচ্চ রক্তচাপের উপস্থিতিতে প্রস্রাবের পরিমাণ হ্রাস পেলেও লক্ষণ চিহ্নিত হয় । এই লক্ষণে গ্লোমেরুলাস আস্তরণকারী কোষগুলিতে প্রদাহজনক ক্ষতির ফলে এপিথেলিয়াল বাধা ধ্বংস হয় এবং রক্ত প্রস্রাবে পাওয়া যায় বলে মনে করা হয়। একই সময়ে, প্রতিক্রিয়াশীল পরিবর্তনগুলি, যেমন ম্যাসাঞ্জিয়াল কোষগুলির বিস্তার, বৃক্কে রক্ত প্রবাহ হ্রাস পাওয়ার ফলে প্রস্রাবের উৎপাদন হ্রাস পেতে পারে। রেনিন-অ্যাঞ্জিওটেনসিন সিস্টেম পরবর্তীকালে সক্রিয় হতে পারে কারণ জাক্সটাগ্লোমেরুলার অ্যাপারেটাসে রক্ত সরবরাহ হ্রাস পাওয়ায় উচ্চ রক্তচাপ হতে পারে। 
ইতিহাস এবং পরীক্ষার ফলাফলের উপর ভিত্তি করে গ্লোমেরুলোনফ্রাইটিসের কিছু প্রক্রিয়ার মাধ্যমে চিকিৎসার দ্বারা নির্ণয় করা হয়। অন্যান্য পরীক্ষার মধ্যে অন্তর্ভুক্ত থাকতে পারে:
স্ট্রেপ্টোকক্কাল সংক্রমণ প্রতিরোধের জন্য অ্যান্টিবায়োটিক থেরাপি (প্রফিল্যাক্সিস) দেওয়া যেতে পারে । স্টেরয়েড হরমোনগুলো এক্ষেত্রে অনাক্রম্যতা দমন করতে পারে। উচ্চ ক্যালোরি এবং কম আমিষযুক্ত খাবার , সোডিয়াম এবং পটাসিয়ামসমৃদ্ধ খাবার সরবরাহ করতে হবে। পাশাপাশি বৃক্কের ব্যর্থতা, হার্ট ফেইলিউর, এবং হাইপারটেনসিভ এনসেফালোপ্যাথির লক্ষণগুলো পর্যবেক্ষণ করতে হবে ।
নেপাল বাংলাদেশ ব্যাংক

নেপাল বাংলাদেশ ব্যাংক লিমিটেড ( ) NBB (নামেও পরিচিত ) বা এনবি ব্যাংক নেপালের একটি সরকারী মালিকানাধীন বাণিজ্যিক ব্যাংক। 
নেপাল বাংলাদেশ ব্যাংক লিঃ প্রতিষ্ঠিত হয়েছিল ১৯৯৪ সালের জুনে। ২৪০ মিলিয়ন রুপি মূলধন নিয়ে ব্যংকটি যাত্রা শুরু করেছিল। যেখানে যুগ্ম উদ্যোগী ব্যাংক হিসাবে আইএফআইসি ব্যাংক ব্যাংক লি বাংলাদেশ এর সাথে ৬০ মিলিয়ন রুপির পরিশোধিত মূলধনের চুক্তি হয়েছিল। এর সদর দফতরটি কমলাদি -২৮, কাঠমান্ডুতে অবস্থিত। ব্যাংকটির ৮১ টি শাখা, ৬টি বর্ধিত কাউন্টার, ৫ টি শাখাবিহীন ব্যাংকিং এবং ৬০টি এটিএম টার্মিনাল রয়েছে।
এনবি ব্যাংক ই-ব্যাংকিং এবং মোবাইল ব্যাংকিংয়ের মাধ্যমেও ব্যাংকিং পরিষেবা প্রদান করে। যা এনবিবিএল স্মার্ট নামে পরিচিত। সম্প্রতি, ব্যাংকটি তার গ্রাহকদের ডিজিটাল অর্থ প্রদানের সুবিধার্থে নেপালে খল্টি ডিজিটাল ওয়ালেটের সাথে একটি চুক্তি করেছে।
ব্যাংকটি ১৯৯৫ সালে প্রবর্তক এনবি গ্রুপ (নেপাল) কর্তৃক বাংলাদেশ আইএফআইসি ব্যাংক লিমিটেডের সাথে যৌথ উদ্যোগের মাধ্যমে প্রতিষ্ঠিত হয়েছিলো।
বর্তমানে এনবি ব্যাংকের পরিচালনা পর্ষদ হলেন:
আয়েশা উকবাহ মালিক

আয়েশা উকবাহ মালিক (জন্ম ২৭ সেপ্টেম্বর ১৯৮২) যিনি আয়েশা খান নামেও পরিচিত, একজন প্রাক্তন পাকিস্তানি টেলিভিশন এবং চলচ্চিত্র অভিনেত্রী। তার মুখ্য ভূমিকাগুলির মধ্যে রয়েছে "'খুদা মেরা ভি" হে' তে মাহগুল, "নূর-ই-জিন্দেগি-তে নূর" এবং "মন মায়লের" ধারাবাহিকের জীনা চরিত্র। 
২০১৮ সালের মার্চ মাসে, খান "জীবনের পরবর্তী পর্যায়ে চলে এসেছেন" উল্লেখ করে মিডিয়া ইন্ডাস্ট্রি থেকে অবসর গ্রহণের ঘোষণা দিয়েছিলেন। আইনজীবী বিভোর আনন্দের মতে, আয়শা খানের ২ টি জমজ বোন রয়েছে। 
এপ্রিল ২০১৮ এ, খান তার বাগদত্তা মেজর উকবা হাদীদ মালিককে বিয়ে করেছেন, যার মাধ্যমে তার শাশুড়ি পিটিআই এমএনএ আসমা কাদির।
ফারগানা

ফারগানা (, فەرغانە; , "Farğona/Farƣona"; "Farġāna/Farqâna"; ), বা ফারঘানা, পূর্ব উজবেকিস্তানের ফারগানা অঞ্চলের রাজধানী। ফারগানা তাশখন্দের প্রায় ৪২০ কিলোমিটার পূর্বে, আন্দিজানের প্রায় ৭৫ কিমি পশ্চিমে এবং কিরগিজস্তান সীমান্ত থেকে ২০কিলোমিটারেরও কম। 
এই অঞ্চলটি হাজার হাজার বছর ধরে জনবহুল হয়ে উঠেছে, আধুনিক শহরটি ১৮৭৬ সালে প্রতিষ্ঠিত হয়েছিল।
ফারগানা গণচীন এবং মধ্য এশিয়ার কাজাকিস্তানের মধ্যবর্তী অঞ্চলের উজবেকিস্তানের অন্তর্গত একটি স্থান।ফারগানা একটি ছোট্ট দেশ হলেও ফল ও শস্য সম্পদে ঐশ্বর্যশালী ছিলো। মুঘল সম্রাট বাবুরের যুগে এ রাজ্যটি সাতটি জেলায় বিভক্ত ছিলো। ফারগানার রাজধানীর নাম ছিলো আন্দিজান। বাবুরের পিতা ওমর শেখ মির্জা ছিলো ফারগানা রাজ্যের আমির।
কিশোরগঞ্জ-৭

কিশোরগঞ্জ-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের আসন ছিল।
কিশোরগঞ্জ-৭ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
২০২৬ এশিয়ান গেমস

২০২৬ এশিয়ান গেমস (জাপান: ২০২৬年アジア競技大会;রোমানাইজড "২০২৬-নেন আজিয়া কিয়াগি তাইকাই),"যা ২০তম এশিয়াড নামেও পরিচিত (জাপানি:第২০回競技競技ジ এশিয়ার বহু-ক্রীড়াভিত্তিক প্রতিযোগিতা এশিয়ান গেমসের ২০তম আসর।প্রতিযোগিতাটি ২০২৬ সালের ১৯ সেপ্টেম্বর থেকে ৪ অক্টোবর পর্যন্ত জাপানের নায়োগা শহরে অনুষ্ঠিত হবে।নায়োগা জাপানের তৃতীয় শহর যেখানে এশিয়ান গেমস অনুষ্ঠিত হতে যাচ্ছে। এর আগে ১৯৫৮ সালের এশিয়ান গেমস টোকিও এবং ১৯৯৪ সালের এশিয়ান গেমস হিরোশিমা শহরে অনুষ্ঠিত হয়েছিল।
কাউন্সিল অফ এশিয়া (ওসিএ) ২৫ সেপ্টেম্বর, ২০১৬ তারিখে ভিয়েতনাম এর দানাং বার্ষিক সাধারণ পরিষদের অধিবেশনে গেমস আয়োজনের জন্য নাগোয়াকে নির্বাচিত করে। আইচি জেলা এবং এর রাজধানী নাগোইয়া মধ্যে একটি বাজেট বিবাদের পর প্রাথমিকভাবে দরপত্র ভেঙ্গে পড়ার হুমকি দেওয়া হয়, কিন্তু নিলাম গ্রহণ করার অনুমতি দেওয়া হয়। ওসিএ মূলত ২০১৮ সালে ২০২৬ সালের আয়োজক শহর বেছে নেওয়ার পরিকল্পনা করেছিল, কিন্তু ২০১৮, ২০২২ এবং ২০২৬ সালের মধ্যে পরবর্তী তিনটি শীতকালীন অলিম্পিক গেমসসহ এই অঞ্চলের ক্রীড়া ক্যালেন্ডারের তীব্রতার কারণে পরিকল্পনার তারিখ এগিয়ে নিয়ে আসে।
লতা উসেন্দি

লতা উসেন্দি ছত্তিসগড়ের ভারতীয় জনতা পার্টির প্রার্থী হিসাবে কোন্ডাগাঁও আসন থেকে রাজ্য বিধানসভায় নির্বাচিত হয়েছিলেন। তিনি মহিলা ও শিশু বিকাশ মন্ত্রী ছিলেন।
শ্রীগোপাল ব্যাস

শ্রীগোপাল ব্যাস (জন্ম: ১৫ ফেব্রুয়ারি ১৯৩২) ভারতীয় জনতা পার্টির একজন রাজনীতিবিদ এবং ভারতের সংসদের উচ্চকক্ষ রাজ্যসভায় ছত্তিশগড়ের প্রতিনিধিত্বকারী সংসদ সদস্য। তিনি জবলপুর প্রকৌশল মহাবিদ্যালয়ের প্রাক্তন শিক্ষার্থী। তিনি রাজ্যসভা থেকে ১৩ ফেব্রুয়ারি ২০১৯-এ অবসর গ্রহণ করেন।
গোবিন্দরাম মিরি

গোবিন্দরাম মিরি, (জন্ম: ১ সেপ্টেম্বর ১৯৪৪ হার্ডি, বিলাসপুর) ছিলেন ষষ্ঠ লোকসভার সদস্য। তিনি জনতা পার্টির সদস্য হিসাবে তৎকালীন মধ্য প্রদেশের ছত্তিসগড়ের সরণগড় আসনের প্রতিনিধিত্ব করেছিলেন। তিনি ভারতীয় জনতা পার্টির রাজনৈতিক দলের সদস্য ছিলেন। 
তিনি শরণগড় আসন থেকে লোকসভার সদস্য হিসাবে দুইবার এবং মধ্যপ্রদেশের রাজ্যসভার সদস্য হিসাবে একবার দায়িত্ব পালন করেছেন।
উদয় মুদলিয়ার

উদয় মুদলিয়ার (মৃত্যু: ২৫ মে ২০১৩) একজন ভারতীয় রাজনীতিবিদ ছিলেন। তিনি ১৯৯৩-১৯৯৮ সাল পর্যন্ত রাজনন্দগাঁও আসন থেকে ছত্তিসগড়ের বিধায়ক ছিলেন। 
২৫ মে ২০১৩-তে তাকে নকশাল আক্রমণে গুলি করে হত্যা করেছিল।
জওহর নায়েক

জওহর নায়েক (১০ জানুয়ারী ১৯৫৪) একজন ভারতীয় রাজনীতিবিদ এবং ভারতীয় জনতা পার্টির সদস্য। নায়েক ছত্তিশগড়ের খারসিয়া আসন থেকে ছত্তিশগড় বিধানসভা সদস্য ছিলেন।
মানিকগঞ্জ-৪

মানিকগঞ্জ-৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের আসন ছিল।
মানিকগঞ্জ-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
কেশব চক্রবর্তী

কেশব চক্রবর্তী ছিলেন একজন ভারতীয় মুক্তিযোদ্ধা এবং কাকোরি ষড়যন্ত্রে জড়িত যুবকদের একজন।
কেশব চক্রবর্তী ছিলেন কলকাতা মেডিকেল কলেজের ছাত্র এবং শাম সুন্দর চক্রবর্তীর ঘনিষ্ঠ সহযোগী। তিনি অনুশীলন সমিতির সক্রিয় সদস্য ছিলেন।
কেশব ছিলেন হিন্দুস্তান রিপাবলিকান অ্যাসোসিয়েশনের (এইচআরএ, ১৯২৮ সালে হিন্দুস্তান সমাজতান্ত্রিক রিপাবলিকান অ্যাসোসিয়েশন বা এইচএসআরএ-এর অন্তর্ভুক্ত) বিশিষ্ট ভারতীয় বিপ্লবী, যা ভারতে ব্রিটিশ সাম্রাজ্যের বিরুদ্ধে বিপ্লবী তৎপরতা চালানোর জন্য তৈরি করা হয়েছিল।
চন্দ্রশেখর আজাদ, আসফাকউল্লা খান এবং রামপ্রসাদ বিসমিলের সাথে কেশব ছিলেন একাধিক তরুণ মুক্তিযোদ্ধার দলের একজন সদস্য। বিপ্লবের জন্য বন্দুক কেনার প্রয়োজনীয় অর্থ ব্যয় করার জন্য, তারা পূর্ববর্তী ব্রিটিশ ভারত সরকারের অর্থ লুট করার সিদ্ধান্ত নিয়েছিল এবং গার্ডদের বগিতে ট্রেনে পরিবহন করে নিয়েছিল।
১৯২৫ সালের ৯ আগস্ট কেশব সহ তাদের ১০ জনের একটি দল উত্তরপ্রদেশের কাকোরীর রেলস্টেশনে একটি ট্রেন ছিনতাই করে। যদিও তারা পালাতে পেরেছিল, তবে ১৮ মাসের পুলিশ তদন্তের পরে তাদের মোট ৪০ জনকে গ্রেপ্তার করা হয়েছিল এবং পরে একটি মক ঔপনিবেশিক ব্রিটিশ বিচার সংঘটিত হয়েছিল।
১৯২৮ সালে, কাকোরি বিচারের সময়, ব্রিটিশ শাসনের অধীনস্থ আদালত রায় দেয়। রামপ্রসাদ বিসমিল, আশফাকুল্লা খান, রাজেন্দ্র লাহিড়ী এবং রোশান সিংকে মৃত্যুদণ্ড দেওয়া হয়েছিল; কেশব চক্রবর্তী সহ অন্যদের যাবজ্জীবন কারাদণ্ড দেওয়া হয়েছিল।
মালদ্বীপ–যুক্তরাষ্ট্র সম্পর্ক

মালদ্বীপ - যুক্তরাষ্ট্র সম্পর্ক বলতে মালদ্বীপ এবং যুক্তরাষ্ট্রের মধ্যে দ্বিপাক্ষিক সম্পর্ককে বোঝায়।
১৯৬৬ সালে যুক্তরাজ্য থেকে মালদ্বীপ স্বাধীন হওয়ার পর থেকে মার্কিন যুক্তরাষ্ট্রের সাথে মালদ্বীপ প্রজাতন্ত্রের বন্ধুত্বপূর্ণ সম্পর্ক রয়েছে। মার্কিন রাষ্ট্রদূত এবং শ্রীলঙ্কায় দূতাবাসের কিছু কর্মী মালদ্বীপে পর্যায়ক্রমিক পরিদর্শন করেছিলেন। যুক্তরাষ্ট্র মালদ্বীপের স্বাধীনতা এবং আঞ্চলিক অখণ্ডতাকে সমর্থন করে এবং ১৯৮৮ সালের নভেম্বরের অভ্যুত্থান প্রচেষ্টার সময় মালদ্বীপ সরকারের পক্ষে ভারতের সময়োপযোগী হস্তক্ষেপকে যুক্তরাষ্ট্র, প্রকাশ্যে সমর্থন করেছিল। মার্কিন নৌবাহিনী জাহাজগুলি সাম্প্রতিক বছরগুলিতে নিয়মিতভাবে মালেতে যাতায়াত করেছে ।অন্যদিকে মালদ্বীপ ২০০১-২০০২ সালে সন্ত্রাসবাদ এবং সন্ত্রাসবাদী অর্থায়নের বিরুদ্ধে লড়াইয়ের মার্কিন প্রচেষ্টাকে দৃঢ় জানিয়েছিল ।
মালদ্বীপের অর্থনৈতিক উন্নয়নে যুক্তরাষ্ট্রের অবদান মূলত আন্তর্জাতিক সংস্থা কর্মসূচির মাধ্যমে করা হয়েছে। ২০০৪ সালের ডিসেম্বরে সুনামির পরে, মার্কিন যুক্তরাষ্ট্র ও মালদ্বীপ পুনর্গঠনের সহায়তায় $,৮.৬ মিলিয়ন ডলার দ্বিপাক্ষিক সহায়তা চুক্তিতে স্বাক্ষর করেছিল। এই অর্থ আশ্রয় কেন্দ্র নির্মাণ, নর্দমা ব্যবস্থার উন্নয়ন, বৈদ্যুতিক সুবিধাগুলি পুনর্নির্মাণ এবং অর্থ মন্ত্রণালয়ের পুনর্গঠনে সাহায্য করেছিল।। যুক্তরাষ্ট্র সরাসরি বিমানবন্দর পরিচালনা ও মাদকদ্রব্য নিরোধের প্রশিক্ষণের জন্য অর্থায়ন করেছে এবং সাম্প্রতিক বছরগুলিতে মালদ্বীপের রীতিনীতি, অভিবাসন এবং ড্রাগ-নিয়ন্ত্রণের প্রচেষ্টার জন্য মালদ্বীপকে ডেস্কটপ কম্পিউটার সরবরাহ করেছে। মার্কিন যুক্তরাষ্ট্র প্রতি বছর স্বল্প সংখ্যক মালদ্বীপের সামরিক কর্মীদের প্রশিক্ষণ দেয়। প্রায় ১০ জন মার্কিন নাগরিক মালদ্বীপের বাসিন্দা; প্রায় ৫০০০ আমেরিকান প্রতি বছর মালদ্বীপে যান। 
আলাইনা বি. টেপলিটজ মালদ্বীপে নিযুক্ত মার্কিন যুক্তরাষ্ট্রের বর্তমান রাষ্ট্রদূত । বর্তমানে মালদ্বীপের মার্কিন দূতাবাসটি শ্রীলঙ্কার কলম্বোয় রয়েছে । পররাষ্ট্রমন্ত্রী মাইক পম্পেও মালদ্বীপ ভ্রমণের সময় ঘোষণা করেছিলেন যুক্তরাষ্ট্র মালয়েতে একটি দূতাবাসের উদ্বোধন করবে। দূতাবাসের উদ্বোধনটি এমন একটি দেশে ক্রমবর্ধমান চীনা প্রভাবের বিরুদ্ধে লড়াই করবে যেটি গুরুত্বপূর্ণ জাহাজে রুটের মধ্যে অবস্থিত। 
ইব্রাহিম মোহাম্মদ সোলিহ মালদ্বীপের রাষ্ট্রপতি নির্বাচিত হওয়ার পর থেকেই মার্কিন যুক্তরাষ্ট্র ও মালদ্বীপ তাদের সামরিক ও রাজনৈতিক সম্পর্ক আরও গভীর করে চলেছে । ২০২০ সালের সেপ্টেম্বরে মার্কিন যুক্তরাষ্ট্র এবং মালদ্বীপ ফিলাডেলফিয়ায় একে অপরের সাথে একটি প্রতিরক্ষা চুক্তি স্বাক্ষর করে। ২০১৩ সাল থেকে চুক্তিটি কার্যকর ছিল, তবে এর আগে ভারত সরকারের এই চুক্তির বিরোধীতার জন্য চুক্তিটি অবরুদ্ধ ছিল। ভারতীয় কর্মকর্তারা তখন থেকে এই চুক্তিকে স্বাগত জানিয়েছিলেন যখন তারা মালদ্বীপকে ইন্দো-প্রশান্ত মহাসাগরের অংশ হিসেবে স্বীকৃতি দিয়েছে। মালদ্বীপের সশস্ত্র বাহিনীর সক্ষমতা বাড়ানোর জন্য সামরিক সহায়তা প্রদানকারী কয়েকটি দেশগুলির মধ্যে যুক্তরাষ্ট্র একটি। 
মার্কিন যুক্তরাষ্ট্র, কোভিড-১৯ মহামারির সময় মালদ্বীপে ৬০ টি ভেন্টিলেটর অনুদান দিয়েছিল। এছাড়া মহামারি চলাকালীন অর্থনৈতিক সহায়তার জন্য $২ মিলিয়ন ডলার এবং ব্যক্তিগত সুরক্ষামূলক সরঞ্জামের জন্য $১৫০,০০০ ডলার অনুদানও দিয়েছে।
বরিশাল ষড়যন্ত্র মামলা

১৯৩১ সালের বরিশাল ষড়যন্ত্র মামলায় ব্রিটিশ ঔপনিবেশিক কর্তৃপক্ষের দ্বারা অভিযুক্ত ৪৪ বাঙ্গালির বিরুদ্ধে বিচার হয়েছিল যারা রাজের বিরুদ্ধে বিদ্রোহ চালানোর পরিকল্পনা করেছিলেন বলে অভিযোগ করা হয়েছিল। এমনিতেই, এটি স্বাধীনতার বৃহত্তর আন্দোলনের অংশ ছিল যা ১৯৪৭ সালে ব্রিটিশদের বিদায় নেওয়ার কয়েক দশক আগে সমগ্র ভারতে ছড়িয়ে পরেছিল।
বরিশাল ছিল বাংলার দক্ষিণ-পূর্ব কোণে একটি জেলা। সেখানকার ঔপনিবেশিক পুলিশ জানিয়েছে যে তারা বিপ্লবী সংগঠন অনুশীলন সমিতির সাথে জড়িত কিছু দলিল জব্দ করেছে। এই সমিতির পূর্ব বাংলার অংশ ত্রৈলোক্যনাথ চক্রবর্তী এবং প্রতুল চন্দ্র গাঙ্গুলির নেতৃত্বে ছিল। জব্দকৃত দলিলগুলিতে ব্রিটিশদের বিদ্রোহ ও পাইকারি গণহত্যায় উদ্বুদ্ধ করার জন্য জন্মগতভাবে দেশীয় সেনাদের প্ররোচিত করার এবং অন্তর্ভুক্ত করার প্রস্তাব অন্তর্ভুক্ত ছিল।
১৯১৩ সালের জুনে ৪৪ অভিযুক্তের বিচার কলকাতায় শুরু হয়েছিল। রাষ্ট্রপক্ষের প্রসিকিউটর রাষ্ট্রদ্রোহ প্রচারের জন্য কীভাবে ষড়যন্ত্রকারীরা বাংলাকে বিভিন্ন জেলায় বিভক্ত করেছিলেন তার প্রমাণ দেখানোর পরিকল্পনা করেছিল। সমিতি সভা ও ধর্মীয় সেবার মাধ্যমে ছাত্র এবং অবিবাহিত যুবকদের বিশেষভাবে লক্ষ্যবস্তু করেছিল এবং কেবলমাত্র বরিশাল জেলায় তাদের সদস্য সংখ্যা শত শত ছিল।
রায় দেওয়া হয়েছিল জানুয়ারী ১৯১৪ সালে। আসল ৪৪ আসামির মধ্যে ৩২ জনকে অব্যাহতি দেওয়া হয়েছে বা ক্ষমা করা হয়েছে, বা তাদের বিরুদ্ধে মামলা প্রত্যাহার করা হয়েছে। বাকি ১২ জনকে ব্রিটিশ রাজের বিরুদ্ধে ষড়যন্ত্রের অভিযোগে দোষী সাব্যস্ত করা হয়েছিল। প্রতুল চন্দ্র সহ ১২ জনের মধ্যে পাঁচ জনকে ১৯ থেকে ১২ বছরের জন্য আন্দামানে দীর্ঘ পরিবহন সাজা দেওয়া হয়েছিল। বাকি সাত আসামিকে দুই থেকে সাত বছরের জন্য পরিবহন সাজা দেওয়া হয়েছিল।
মামলার আরও পরিণতি হয়েছিল। কলকাতা দৈনিক "অমৃতা বাজার পত্রিকা" এই বিষয়ে মন্তব্য করে একাধিক নিবন্ধ প্রকাশ করেছিল। সম্পাদক মতিলাল ঘোষ এবং সংবাদপত্রের প্রকাশকের বিরুদ্ধে আদালত অবমাননার অভিযোগে একটি কারণ দর্শানোর প্রস্তাব আনা হয়েছিল। তবে পরে এই প্রস্তাবটি হাইকোর্টের একটি বিশেষ শাখা খারিজ করে দেয়।
বানওয়ারী লাল

বানওয়ারী লাল () কাকোরি ট্রেন ডাকাতির একজন অংশী ছিলেন। ১৯৪৫ সালের আগস্ট মাসে ভারতের উত্তরপ্রদেশ রাজ্যের শাহজাহানপুরে বসবাসকারীদের ভারতে ব্রিটিশ শাসনের বিরুদ্ধে প্রতিবাদ চলাকালে এই কাকোরি ট্রেন ডাকাতির ঘটনা ঘটেছিল। তিনি পরবর্তীতে ডাকাতির ঘটনায় আদালতে একজন রাজসাক্ষী হন।
হিন্দুস্তান রিপাবলিকান অ্যাসোসিয়েশনের সদস্য (পরে হিন্দুস্তান সমাজতান্ত্রিক রিপাবলিকান সমিতি নামে পরিচিত) বানওয়ারি লালকে রায়বারেলীতে গ্রেপ্তার করে লখনৌ কারাগারে প্রেরণ করা হয়েছিল। তাকে পাঁচ বছরের কারাদণ্ড দেওয়া হয়েছিল।
রোশান সিং

ঠাকুর রোশান সিং (২২ জানুয়ারি ১৮৯২ - ১৯ ডিসেম্বর ১৯২৭) একজন ভারতীয় বিপ্লবী। তিনি উত্তরপ্রদেশের নবাদা শাহজাহানপুর জেলার একটি গ্রামে জন্মগ্রহণ করেন। তিনি ১৯২১-২২ -এর অসহযোগ আন্দোলনের সময় বেরিলি শুটিং মামলায় সাজা পেয়েছিলেন। বেরিলি কেন্দ্রীয় কারাগার থেকে মুক্তি পাওয়ার পরে তিনি ১৯২৪ সালে হিন্দুস্তান রিপাবলিকান অ্যাসোসিয়েশনে যোগ দিয়েছিলেন।
গিয়ানী প্রীতম সিং ধিলন

গিয়ানী প্রীতম সিং ধিলন ছিলেন একজন ভারতীয় মুক্তিযোদ্ধা এবং শিখ ধর্মপ্রচারক যিনি গদর পার্টির সদস্য হিসাবে ব্রিটিশ ভারতীয় সেনাবাহিনীতে ১৯১৫ সালের গদার ষড়যন্ত্রের পরিকল্পনায় ভূমিকা রেখেছিলেন। গিয়ানী প্রীতম সিং ধিলন ছিলেন গুরুবক্ষ সিং ধিলনের ঘনিষ্ঠ বন্ধু, বিখ্যাত শিখ ভারতীয় স্বাধীনতা আন্দোলনের নেতা এবং ভারতীয় জাতীয় সেনাবাহিনীর বিশিষ্ট সদস্য। তিনি সুভাষ চন্দ্র বসুর ঘনিষ্ঠ সহযোগীও ছিলেন। দ্বিতীয় জাতীয় যুদ্ধের সময় ভারতীয় জাতীয় সেনাবাহিনী যা প্রতিষ্ঠা করেছিল তাতে জাপানিদের সমর্থন চেয়ে একই ধারণা পুনরুদ্ধারের জন্য প্রীতম সিংকেও স্মরণ হয়। ১৯৫১ সালের ২৪ মার্চ একটি বিমান দুর্ঘটনায় প্রীতম সিং মারা গিয়েছিলেন।
কৃষ্ণ কুমার গুপ্ত

কৃষ্ণ কুমার গুপ্ত একজন ভারতীয় রাজনীতিবিদ এবং ছত্তিশগড়ের রায়গড়ের ভাগীরথী লাল গুপ্তের পুত্র। তিনি ছত্তিসগড়ের প্রাক্তন মন্ত্রী। তিনি ছত্তিসগড়ের সর্বত্র একজন সম্মানিত ব্যক্তি, এখন রায়গড়, রায়পুর এবং বিলাসপুরেও তাঁর একটি বড় পরিবার। তিনি ২৩ বছর মন্ত্রী ছিলেন এবং তিনি ছিলেন: -
রামধর কাশ্যপ

রামধর কাশ্যপ ভারতীয় জাতীয় কংগ্রেস দলের একজন রাজনীতিবিদ। তিনি ভারতের সংসদের উচ্চকক্ষ রাজ্যসভায় ছত্তিসগড়ের প্রতিনিধিত্বকারী সংসদ সদস্য ছিলেন।
পি আর খুতে

পি আর খুতে (জন্ম: ১৫ ফেব্রুয়ারি ১৯৫২, সনেপুর, রায়পুর) ছিলেন ত্রয়োদশ লোকসভার সদস্য। তিনি অবিভক্ত মধ্য প্রদেশের সরণগড় আসনের প্রতিনিধিত্ব করেছেন এবং ভারতীয় জনতা পার্টির রাজনৈতিক দলের সদস্য ছিলেন।
মুরারিলাল সিং

মুরারিলাল সিং (১৯ মে ১৯৫২ - ৪ ডিসেম্বর ২০১৩) একজন ভারতীয় রাজনীতিবিদ ছিলেন। তিনি সরগুজা (লোকসভা কেন্দ্র) প্রতিনিধিত্বকারী ভারতীয় সংসদ সদস্য ছিলেন।
রানি রত্নমালা দেবী

রানি রত্নমালা দেবী ছিলেন একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। রত্নমালা দেবী ভারতীয় জনতা পার্টির টিকিটে জাঞ্জগীর-চাম্পা জেলার চন্দ্রপুর আসন থেকে মধ্য প্রদেশ বিধানসভার সদস্য ছিলেন। 
তিনি বিজেপির ১২ জন বিধায়কের একজন ছিলেন, যারা ভারতীয় জনতা পার্টি থেকে বিচ্ছিন্ন হয়ে আবার দলত্যাগ বিরোধী আইন এড়াতে এবং পরের দিন ভারতীয় জাতীয় কংগ্রেসে একীভূত হয়ে ছত্তিশগড় বিকাশ পার্টি নামে একটি প্রত্যয় 'পার্টি' প্রবর্তন করেছিলেন।
ওমকার শাহ

ওমকার শাহ হলেন একজন ভারতীয় রাজনীতিবিদ, যিনি ২০০৩-২০০৮ সাল পর্যন্ত তৎকালীন রায়পুর জেলার (বর্তমানে গরিয়াবন্দ জেলার) বিন্দ্রনাওয়াগড় (৫২ নং) বিধানসভা কেন্দ্র থেকে ছত্তিশগড় বিধানসভার সদস্য নির্বাচিত হয়েছিলেন। তিনি গরিয়াবন্দ জেলার গ্রাম ও ডাকঘর ছুরায় থাকেন।
চন্দ্র শেখর সাহু

চন্দ্র শেখর সাহু একজন ভারতীয় রাজনীতিবিদ এবং ভারতীয় জনতা পার্টির সদস্য। সাহু মহাসমুন্দ জেলার মহাসমুন্দ (লোকসভা কেন্দ্রের) থেকে ছত্তিশগড় লোকসভার সদস্য হয়েছিলেন।
ভাইয়ালাল রাজবাড়ে

ভাইয়ালাল রাজওয়াদে একজন ভারতীয় রাজনীতিবিদ এবং ভারতীয় জনতা পার্টির আইনসভার সদস্য। তিনি বৈকুন্ঠপুর বিধানসভা কেন্দ্র থেকে ছত্তিসগড় বিধানসভার সদস্য ছিলেন। তিনি ছত্তিসগড়ের রাজ্য সরকারের মন্ত্রীও ছিলেন।
২০০৮ ও ২০১৩ সালে ছত্তিশগড় বিধানসভা নির্বাচনে রাজওয়াদে ভারতীয় জাতীয় কংগ্রেসের প্রার্থী বেদন্তি তিওয়ারিকে পরাজিত করেছিলেন। তবে ২০০৩ ছত্তিশগড় বিধানসভা নির্বাচনে তিনি কংগ্রেস প্রার্থী অম্বিকা সিং দেবের কাছে হেরেছিলেন।
রাজেন্দ্র কুমার রাই

রাজেন্দ্র কুমার রাই (জন্ম: ৬ এপ্রিল ১৯৫৭) একজন ভারতীয় রাজনীতিবিদ এবং ছত্তিশগড় জনতা কংগ্রেসের সদস্য। রাই বালোদ জেলার গন্ডারদেহি আসন থেকে ছত্তিশগড় বিধানসভার সদস্য। 
২ মার্চ ২০১৭ সালে, ছত্তিসগড় বিধানসভা রাইয়ের বিরুদ্ধে "অগণতান্ত্রিক" আচরণের জন্য একটি সেন্সর প্রস্তাব পাস করে।
রাজেন্দ্র পামভোই

রাজেন্দ্র পম্বোই একজন ভারতীয় রাজনীতিবিদ ছিলেন, তিনি ২০০৩-০৮ সালে তৎকালীন দন্তেওয়াদা জেলার (বর্তমানে বিজাপুর জেলা, ছত্তিশগড়) এর বিজাপুর বিধানসভা কেন্দ্রের (৭১ নং) ছত্তিসগড় বিধানসভার সদস্য নির্বাচিত হয়েছিলেন। তিনি ভারতীয় জাতীয় কংগ্রেসের সদস্য ছিলেন।
রাজেন্দ্র পম্বোই ২০১১ সালে মারা যান।
শফকত আমানত আলী

শফকত আমানত আলী খান (; জন্ম ২৬ ফেব্রুয়ারি ১৯৬৫) হলেন একজন পাকিস্তানি গায়ক ও সংগীতজ্ঞ যিনি পটিয়ালা ঘরানার অন্তর্গত। ২০০৬ সাল নাগাদ তিনি পাকিস্তানি রক ব্যান্ড ফিউশনের মুখ্য গায়ক ছিলেন। ২০০৮ সালের ২৩ মার্চ তিনি প্রেসিডেন্টস প্রাইড অব পারফরম্যান্স পুরস্কারে ভূষিত হন।
পটিয়ালা ঘরানা

পটিয়ালা (; ) হল ভারতীয় শাস্ত্রীয় সংগীতে র একটি ঘরানা। পাঞ্জাবের পটিয়ালা শহরের নামানুসারে এর নামকরণ করা হয়। পটিয়ালার মহারাজার পৃষ্ঠপোষকতায় ওস্তাদ ফতেহ আলী খান ও ওস্তাদ আলী বখশ এই ঘরানাটি প্রতিষ্ঠা করেন। কণ্ঠসংগীতের গজল, ঠুমরি ও খেয়াল আঙ্গিকের জন্য ঘরানাটি প্রসিদ্ধি লাভ করে। পটিয়ালা ঘরানার অন্যতম প্রভাবশালী সংগীতকার ছিলেন ওস্তাদ বড়ে গোলাম আলী খান।
ওয়াল্টার কুক

ওয়াল্টার কুক ভিসি (১৮ জুন ১৮৩৪ - সি.১৮৬৪) ছিলেন একজন ব্রিটিশ বেসামরিক কর্মচারী, এবং ভিক্টোরিয়া ক্রস প্রাপ্ত ব্যক্তি, তিনি ভিসির পুরস্কার প্রাপ্ত পাঁচ জনের মধ্যে একজন।
২৫ বছর বয়সে ভারতীয় বিদ্রোহের সময় ব্রিটিশ সেনাবাহিনীর একজন প্রতিরক্ষা সদস্য ছিলেন। শত্রুর সম্মুখে বীরত্বের জন্য তাকে সর্বোচ্চ সামরিক পদক ভিক্টোরিয়া ক্রস প্রদান করা হয়। যা ব্রিটিশ এবং কমনওয়েলথভূক্ত দেশের প্রতিরক্ষা বাহিনীর সদস্যদেরকে দেয়া হয়।
১৮৫৯ সালের ১৫ জানুয়ারি মায়লা ঘাউত-এ ব্রিগেডিয়ার জেনারেল ওয়ালপোল জানিয়েছেন যে ওয়াল্টার কুক এবং মিলারের আচরণ বিশেষভাবে উল্লেখ করা উচিত। সে সময় যুদ্ধ ছিল সবচেয়ে কঠিন, এবং ৪২ তম রেজিমেন্টের কয়েকজন লোক শত্রুর এত কাছাকাছি সংঘর্ষে লিপ্ত ছিল যে কিছু লোক তলোয়ারের আঘাতে আহত হয়, এবং ৪২ তম রেজিমেন্টের এক কর্মকর্তাকে পিছনে নিয়ে যাওয়া হয়, সে গুরুতরভাবে আহত হয়, এবং রঙ-সার্জেন্ট সেখানেই নিহত হয়, কিন্তু ওয়াল্টার কুক তখনোও বীরত্বের সাথে লড়াই করে যান। তার এই অংশ গ্রহণ, অসম সাহসিকতা ও বীরত্বের সাথে লড়াই করা, যারাই দেখেছে তারাই প্রশংসা করেছিল।
পাইপ টিউন লসন'স মেন এই ঘটনা সম্পর্কে লিখে রেখেছেন।
ভারতের শিক্ষা ব্যবস্থা

ভারতে শিক্ষা প্রাথমিকভাবে সরকারি বিদ্যালয় (সরকার দ্বারা নিয়ন্ত্রিত এবং তিন স্তরের: কেন্দ্রীয়, রাজ্য এবং স্থানীয়) ও বেসরকারি বিদ্যালয় দ্বারা সরবরাহ করা হয়। ভারতীয় সংবিধানের বিভিন্ন অনুচ্ছেদের অধীনে ৬ বছর থেকে ১৪ বছর বয়সী শিশুদের মৌলিক অধিকার হিসাবে বিনামূল্যে ও বাধ্যতামূলক শিক্ষা প্রদান করা হয়। ভারতের সরকারি বিদ্যালয় ও বেসরকারি বিদ্যালয়ে আনুমানিক অনুপাত ৭:৫।
২০১১ সালের আদমশুমারি অনুসারে সাক্ষরতার হার জনসংখ্যার প্রায় ৭৪.০৪% ছিল, যার মধ্যে ৮১% পুরুষ এবং ৬৫% মহিলা সাক্ষরতা। জাতীয় পরিসংখ্যান কমিশনের সমীক্ষা থেকে জানা যায় ২০১৭-১৮ সালে সাক্ষরতার হার ৭৭.৭% হবে, যার মধ্যে পুরুষদের সাক্ষরতার হার ৮৭.৭% ও মহিলাদের সাক্ষরতার হার ৭০.৩% হবে। এই হার যথাক্রমে ১৯৮১ সালে ৪১%, ৫৩% ও ২৯% এবং ১৯৫১ সালে ১৮%, ২৭% ও ৯% ছিল। ভারতের উন্নত শিক্ষাব্যবস্থাকে প্রায়শই এর অর্থনৈতিক উন্নয়নের অন্যতম প্রধান অবদানকারী হিসাবে উল্লেখ করা হয়। বেশিরভাগ অগ্রগতি, বিশেষত উচ্চশিক্ষা ও বৈজ্ঞানিক গবেষণার ক্ষেত্রে বিভিন্ন সরকারি প্রতিষ্ঠানের অবদান রয়েছে। গত দশকে উচ্চ শিক্ষায় ভর্তির ধারাবাহিকভাবে বৃদ্ধি পেয়ে ২০১৯ সালে ২৬.৩% এর মোট তালিকাভুক্তির অনুপাতে (জিইআর) পৌঁছায়, এখনও উন্নত দেশগুলির তৃতীয় স্তরের শিক্ষার তালিকাভুক্তি অর্জনের জন্য একটি গুরুত্বপূর্ণ দূরত্ব রয়েছে। ভারতের তুলনামূলকভাবে তরুণ জনগোষ্ঠীকে তৃতীয় স্তরের শিক্ষায় যুক্ত রাখতে একটি আহ্বানকে উত্তরণ করা প্রয়োজন।
ভারতে প্রাথমিক ও মাধ্যমিক স্তরের শিখার জন্য একটি বৃহত বেসরকারি বিদ্যালয় ব্যবস্থা রয়েছে, যা সরকার পরিচালিত বিদ্যালয়গুলির পরিপূরক। ২৯% শিক্ষার্থী ৬ বছর থেকে ১৪ বছর পর্যন্ত বেসরকারি শিক্ষা গ্রহণ করে। নির্দিষ্ট কিছু মাধ্যমিকের প্রযুক্তিগত বিদ্যালয় বেসরকারি ভাবে পরিচালিত হয়। ২০০৮ সালে ভারতের বেসরকারী শিক্ষাব্যবস্থার আয় ছিল ৪৫০ মিলিয়ন মার্কিন ডলার, তবে এটি ৪০ বিলিয়ন মার্কিন ডলারের বাজার হিসাবে প্রত্যাশিত।
বৃক্কের ধমনী

বৃক্কের ধমনী হলো এক জোড়া ধমনী যা বৃক্কে রক্ত সরবরাহ করে। যেগুলো মধ্যচ্ছদার সাথে প্রায় একটি সমকোণ গঠন করে।
বৃক্কের ধমনী বৃক্কের মোট রক্ত প্রবাহের একটি বৃহৎ অংশ পূরন করে। মোট কার্ডিয়াক আউটপুটের এক তৃতীয়াংশ বৃক্ক দ্বারা পরিস্রাবিত এবং বৃৃৃৃৃক্কের ধমনীর মধ্য দিয়ে প্রবাহিত হতে পারে।
বৃক্কের ধমনীগুলি উচ্চতর মেসেনটেরিক ধমনীর নীচে, উদরীয় মহাধমনীর বাম পাশের অভ্যন্তরের সাথে ৯০ ° কোণে উত্থিত হয়। তাদের ব্যাসার্ধ প্রায় ০.২৫সেমি। তবে বৃক্কের মূলের দিকে এ মান ০.২৬ সেমি। ব্যবহৃত ইমেজিং পদ্ধতির উপর ভিত্তি করে পরিমাপ করা গড় ব্যাস পৃথক হতে পারে। উদাহরণস্বরূপ আল্ট্রাসনোগ্রাফি ব্যবহার প্রাপ্ত ব্যাসের মান ৫.০৪ ± ০.৭৪ মিমি পাওয়া গেছে।তবে এনজিওগ্রাফি ব্যবহার করে প্রাপ্ত মান  ৫.৬৮± ১.১৯ মিমি পাওয়া গেছে। 
মহাধমনী, নিম্নতর ভেনা কাভা এবং বৃক্কদুটির শারীরিক অবস্থানের কারণে ডান বৃৃৃৃৃক্কের ধমনীটি সাধারণত বাম বৃক্কের ধমনীর চেয়ে দীর্ঘ হয়। 
বৃক্কের ধমনী স্টেনোসিস, এক বা উভয় ধমনীকে সংকুচিত করার ফলে উচ্চ রক্তচাপ দেখা দেয়। কারণ আক্রান্ত বৃৃৃৃৃক্ক বৃক্কের রক্তসঞ্চালন রক্ষার জন্য রক্তচাপ বাড়ায় । আরএএস সাধারণত বৃক্কের ধমনীর দ্বিমুখী আলট্রাসনোগ্রাফি দ্বারা নির্ণয় করা হয়। এটি প্রয়োজনে বেলুন এনজিওপ্লাস্টি এবং স্টেন্ট এনজিওপ্লাস্টি ব্যবহার করে চিকিৎসা করা হয়।
অ্যাথেরোস্ক্লেরোসিস বৃক্কের ধমনীতে প্রভাব ফেলতে পারে এবং বৃক্কের দুর্বল রক্তসঞ্চালন ঘটাতে পারে যা বৃৃৃৃৃৃক্কের কার্যকারিতা হ্রাস করে এবং সম্ভাব্য বৃক্কের ব্যর্থতা সৃষ্টি করে।
একটি বৃক্কের ধমনী ৪% ক্ষেত্রে মারাত্বক ট্রমা এবং ৭% ক্ষেত্রে পেটে প্রবেশকারী ট্রমা দ্বারা ক্ষতিগ্রস্ত হতে পারে।
নারায়ণ মুখার্জী

নারায়ণ মুখার্জী (১ মার্চ ১৯৩৪ - ১০ এপ্রিল ২০১৪) একজন ভারতীয় বাঙালি রাজনীতিবিদ ছিলেন। তিনি সিপিআই(এম) দলের সদস্য ছিলেন। ১৯৭৭ সাল থেকে ২০১৪ পর্যন্ত একটানা ৩৭ বছর তিনি পশ্চিমবঙ্গ বিধানসভার সদস্য হিসেবে দায়িত্ব পালন করেন। এছাড়াও তিনি বসিরহাট পৌরসভায় ১৯৬৪ সাল থেকে ২০১০ সাল পর্যন্ত একটানা ৪৬ বছর কাউন্সিলর ও ২০০৫ সাল থেকে ২০১০ পর্যন্ত পৌরপ্রধান হিসেবে দায়িত্ব পালন করেন।
তাঁর মৃত্যুর পর তাঁর কনিষ্ঠ পুত্রের সহযোগিতায় তাঁর অসমাপ্ত আত্মজীবনীর পান্ডুলিপি উদ্ধার হয় এবং সেটি " শেকড় ছেঁড়া রোজনামচা ও অন্যান্য" নামে ২০১৮সালে শাশ্বত প্রকাশনি থেকে প্রকাশিত হয়।
ভারত স্বাধীন হওয়ার পর ১৯৪৮ সালের জানুয়ারি মাসে ভারতের পশ্চিমবঙ্গ রাজ্যের বসিরহাট শহরে উদ্দ্বাস্তু জীবন যাপন করেন। ১৯৫২ সালে তিনি অবিভক্ত কমিউনিস্ট পার্টিতে যোগ দেন। ১৯৬৪ সালে তিনি বসিরহাট পৌরসভার কাউন্সিলর নির্বাচিত হন। এই পদে তিনি একটানা ৪৬ বছর ছিলেন (২০১০ সাল পর্যন্ত)। ১৯৬৬ সালে তিনি পশ্চিমবঙ্গে খাদ্য আন্দোলনের নেতৃত্ব দিতে গিয়ে পুলিশের হাতে গ্রেফতার হন এবং কারাবাস করেন।
১৯৬৯ সালে তিনি ভারতের কমিউনিস্ট পার্টি ত্যাগ করে মার্ক্সবাদী কমিউনিস্ট পার্টিতে যোগ দেন। ১৯৭১ এবং ১৯৭২ সালে তিনি সিপিআই(এম) প্রার্থী হিসেবে বসিরহাট বিধানসভা কেন্দ্রে প্রতিদ্বন্দ্বিতা করেন এবং কংগ্রেস প্রার্থীর নিকট পরাজিত হন। তবে ১৯৭৭ সালের নির্বাচনে তিনি জয়ী হন। তিনি ১৯৭৭ সাল থেকে ২০১১ সাল পর্যন্ত মার্ক্সবাদী কমিউনিস্ট পার্টির প্রার্থী হিসেবে টানা ৮ বার বসিরহাট বিধানসভা কেন্দ্র থেকে বিধায়ক নির্বাচিত হন। ২০১১ সাল থেকে ২০১৪ সালের ১০ই এপ্রিল পর্যন্ত আমৃত্যু তিনি মার্ক্সবাদী কমিউনিস্ট পার্টির সদস্য হিসেবে বসিরহাট দক্ষিণ বিধানসভা কেন্দ্রের বিধায়ক হিসেবে দায়িত্ব পালন করেন।
২০০৫ থেকে ২০১০ সাল পর্যন্ত তিনি বসিরহাট পৌরসভার পৌরপ্রধানের দায়িত্ব পালন করেন। এছাড়াও তিনি প্রায় ১৫ বছর বসিরহাট পৌরসভার উপ-পৌরপ্রধানের দায়িত্ব পালন করেন।
ইয়াহিয়া ইবনে মুয়ায আল-রাজী

আবু যাকারিয়া ইয়াহিয়া ইবনে মুয়ায আল-রাজি (৮৩০-৮৭১ খ্রিস্টাব্দ) ছিলেন একজন মুসলিম সুফী যিনি মধ্য এশিয়ায় শিক্ষা দান করতেন। "মসজিদে" সুফিবাদ প্রচারের ক্ষেত্রে তিনি প্রথম সারির ব্যক্তিত্ব ছিলেন যেখানে তিনি এই বিষয়ে বেশ কয়েকটি বই লিখেন এবং অনেক উক্তি প্রদান করেন। "রাজা" র প্রতি গুরুত্ব সত্ত্বেও, "জান্নাত" এবং আল্লাহর ক্ষমার আশায়, তিনি একনিষ্ঠ ইবাদত এবং ধর্ম বিষয়ে মহান বিবেকনিষ্ঠার জন্যে বিখ্যাত ছিলেন। ইবনে কাররাম এর কাছে শিক্ষা নিতে তিনি তার নিজের শহর রি ছাড়েন এবং কিছু সময়ের জন্য বালখে বসবাস করেন, পরে তিনি নিশাপুরে ৪১ বছর বয়সে ৮৭১ সালে মৃত্যুবরণ করেন।
যদুনাথ পাল

যদুনাথ পাল () ( ১৯ জানুয়ারি, ১৮২২   ২৫ নভেম্বর, ১৯২৫) ছিলেন খ্যাতনামা বাঙালি মৃৎশিল্পী। ঊনবিংশ শতকে মানুষের পূর্ণাবয়ব মূর্তি নির্মাণে বিশেষ পারদর্শী এই মৃৎশিল্পীর খ্যাতি  দেশের বাইরে ইউরোপেও ছড়িয়ে পড়েছিল। 
যদুনাথ পালের জন্ম ব্রিটিশ ভারতের অধুনা পশ্চিমবঙ্গের নদীয়া জেলার কৃষ্ণনগরের ঘূর্ণিতে। পিতার নাম আনন্দ পাল। কৃষ্ণনগরের রাজা কৃষ্ণচন্দ্রের মৃৎশিল্পীদের বিশেষ উৎসাহ দিতেন। তারাও সাধারণ মানুষ কিংবা মনীষীদের অবিকল প্রতিকৃতি  নিখুঁত ভাবে তৈরি করতে পারেন। বংশপরম্পরায়  যদুনাথ ছোটবেলা থেকেই এবিষয়ে বিশেষ পারদর্শিতা লাভ করেছিলেন। বিশ্বের বিভিন্ন আন্তর্জাতিক প্রদর্শনীতে ব্রিটিশ সরকার থেকে তাঁকে মূর্তি তৈরির দায়িত্ব দেওয়া হত।  মাটির কাজে নিখুঁতভাবে মানুষের বিশেষ সম্প্রদায় কিংবা গোষ্ঠী-বিশেষের জাতিগত রূপ ও বৈশিষ্ট্য ফুটিয়ে তুলতে তার অসাধারণ দক্ষতা ছিল। ১৮৫১ খ্রিস্টাব্দ হতে আয়োজিত আন্তর্জাতিক প্রদর্শনীতে  তার হাতে গড়া মূর্তি ও মডেল স্থান পায়।  তন্মধ্যে  বিভিন্ন পেশায় নিযুক্ত সতেরোটি  মানুষের মডেল অন্যতম।  ১৮৮০ খ্রিস্টাব্দে মেলবোর্নে অনুষ্ঠিত আন্তর্জাতিক প্রদর্শনীতে যে ষাঁড়ের মূর্তি প্রদর্শিত হয়েছিল সেটি সেখানকার জাতীয় সংগ্রহালয় - ভিক্টোরিয়া সংগ্রহালয়ে  রক্ষিত হয়। ভারতের আদিম অধিবাসীদের মূর্তিগুলির একটি সেট কলকাতার জাদুঘরে সংরক্ষিত আছে। 
তিনি কিছুদিন কলকাতার গভর্নমেন্ট আর্ট স্কুলের মডেলিং শিক্ষক ছিলেন। সমসাময়িক অনেক খ্যাতনামা ব্যক্তির মূর্তিও তিনি  গড়েছিলেন। কলকাতার বঙ্গীয় সাহিত্য পরিষদে সংগৃহীত বিদ্যাসাগরের আবক্ষ মূর্তিটি তার কীর্তি।
দুঃখহরণ চক্রবর্তী

দুঃখহরণ চক্রবর্তী () ( ১৮ জানুয়ারি, ১৯০৩ ২৪ সেপ্টেম্বর, ১৯৭২) ছিলেন খ্যাতনামা রসায়ন বিজ্ঞানী ও অধ্যাপক। কলকাতার বসু বিজ্ঞান মন্দিরের সাথে তার ঘনিষ্ঠ যোগাযোগ ছিল এবং বিজ্ঞানকে জনপ্রিয় করার কাজেও লিপ্ত ছিলেন।
দুঃখহরণ চক্রবর্তী ১৯২০ খ্রিস্টাব্দে ম্যাট্রিক পরীক্ষায় প্রথম হন এবং ১৯২৬ খ্রিস্টাব্দে কলকাতা বিশ্ববিদ্যালয় থেকে প্রথম শ্রেণিতে  এম.এসসি তে পাশ করেন।  ১৯৩৪ খ্রিস্টাব্দে রসায়নে ডি.এসসি হন। ওই বৎসরেই তিনি কলকাতা বিশ্ববিদ্যালয়ের রসায়ন বিভাগের নিযুক্ত হন। ১৮৫৪ খ্রিস্টাব্দে বিশ্ববিশ্ববিদ্যালয়ের রেজিস্টার ও ১৯৬০ খ্রিস্টাব্দে  ঘোষ প্রফেসর হন। ১৯৬৯ খ্রিস্টাব্দে অবসর গ্রহণের সময় তিনি বিশ্ববিদ্যালয়ের বিশুদ্ধ রসায়ন বিভাগের প্রধান ও বিজ্ঞান বিভাগের ডিন ছিলেন। কলকাতায় জগদীশ চন্দ্র বসু প্রতিষ্ঠিত বসু বিজ্ঞান মন্দিরে সঙ্গে তার ঘনিষ্ঠ যোগ ছিল।তিনি বহু গবেষণার সাথে যেমন লিপ্ত ছিলেন তেমনই বিজ্ঞানকে জনপ্রিয় করার লক্ষ্যে  ১৯৬২ খ্রিস্টাব্দে প্রতিষ্ঠিত "সায়েন্স ফর চিলড্রেন" এর অন্যতম উদ্যোক্তা ছিলেন। তিনি রঞ্জনের উপাদান সম্পর্কে একটি গ্রন্থ "রঞ্জন-দ্রব্য" রচনা করেছেন।
সাধন দত্ত

সাধন দত্ত () (২৯ মে ১৯২১ - ২ জানুয়ারি ২০০৮) ছিলেন বিশিষ্ট বাঙালি শিল্পোদ্যোগী ও ডেভেলপমেন্ট কনসালটেন্ট শিল্পগোষ্ঠীর প্রতিষ্ঠাতা চেয়ারম্যান। তিনি ভারতের ইঞ্জিনিয়ারিং ও প্রযুক্তি ক্ষেত্রের বিকাশে অগ্রণী ভূমিকা পালন করেন এবং ভারতের ইঞ্জিনিয়ারিং শিল্পের অগ্রগতির নিদর্শন বিশ্বের বিভিন্ন প্রান্তে কুলজিয়ান গোষ্ঠীর মাধ্যমে প্রতিষ্ঠা করেন।
সাধন দত্তের জন্ম ১৯২১ খ্রিস্টাব্দের ২৯ শে মে। গুয়াহাটিতে স্কুল শিক্ষা শেষ করে বেনারস হিন্দু বিশ্ববিদ্যালয় থেকে ইঞ্জিনিয়ারিং-এ স্নাতক হন। ১৯৫০ খ্রিস্টাব্দে তিনি ফিলাডেলফিয়ার কুলজিয়ান কর্পোরেশনের ম্যানেজার পদে যোগ দেন। গত বিংশ শতকের সাতের দশকে তিনি ওই সংস্থার মালিকানা ও পরিচালনার দায়িত্ব নেন। পরে তিনি ভারতে প্রথম বেসরকারী ক্ষেত্রে পরামর্শদাতা সংস্থা তথা কনসালটেন্সি ফার্ম কুলজিয়ান কর্পোরেশনের (ইন্ডিয়া) গঠন করেন। ১৯৭৯ খ্রিস্টাব্দে এটি "ডেভেলপমেন্ট কনসালটেন্ট" হিসাবে আত্মপ্রকাশ করে।
বর্তমানে ডেভেলপমেন্ট কনসালটেন্ট-কুলজিয়ান গোষ্ঠী চোদ্দটি অধীনস্থ সংস্থার মাধ্যমে তথ্য প্রযুক্তি, তথ্যপ্রযুক্তি সংক্রান্ত বিভিন্ন ক্ষেত্রে, আবাসন ক্ষেত্রের উন্নয়নে, বিদ্যুৎ কেন্দ্র সমূহের ছাই নিষ্পত্তির পদ্ধতিতে, ওষুধ শিল্পে ও স্বাস্থ্য পরিচর্যায় নিয়োজিত আছে।
বিহারের বর্তমানের ঝাড়খণ্ডের বোকারোতে দামোদর ভ্যালি করপোরেশনের বিদ্যুৎ প্রকল্পের ইঞ্জিনিয়ারিং পরিকল্পনার রূপায়ণ তিনি করেন। তিনি পশ্চিমবঙ্গের ব্যান্ডেল তাপবিদ্যুৎ কেন্দ্রের প্রকল্পেরও অন্যতম রূপকার। গোটা দেশের তাপবিদ্যুৎ ও পরমাণু বিদ্যুৎ কেন্দ্রের নির্মাণে অগ্রগণ্য ভূমিকা ছিল। কলকাতার জন্য প্রথম মেট্রো রেলের একটি পরিকল্পনা তৈরি করে কেন্দ্রীয় সরকারের কাছে জমা দিয়েছিলেন।
সাধন দত্ত কর্মজীবনে বহু পুরস্কারে সম্মানিত হয়েছিলেন। তিনি এশিয়াটিক সোসাইটির স্বর্ণপদক এবং নিউইয়র্ক চেম্বার অফ কমার্স থেকে 'ম্যান অফ দ্য ইয়ার' পুরস্কার পেয়েছিলেন।
গাঙ্গিনাপাড় যৌনপল্লি

বাংলাদেশ সরকার অনুমোদিত ১০টি বৈধ যৌনপল্লির একটি হল ময়মনসিংহ জেলার গাঙ্গিনাপাড় যৌনপল্লি।
ময়মনসিংহ রেলস্টেশনের অদূরে, বারী প্লাজা শপিংমল এর উল্টো দিকে এই যৌনপল্লিটি অবস্থিত।
সরকার অনুমোদিত পতিতালয়গুলোর একটি গাঙ্গিনাপাড়। গাঙ্গিনাপাড়ে ব্রিটিশ আমলের পুরোনো যৌনপল্লিটিতে ২০-২৫ জন সর্দারনীর অধীনে প্রায় ৩০০ যৌনকর্মী আছেন। তা ছাড়াও ২০২০ সালে গাঙ্গিনাপাড় যৌনপল্লিতে সরকারী ও ব্যক্তিমালিকানাসহ ১০টি বাড়িতে যৌনকর্মীদের পরিবারের সদস্যসহ প্রায় এক হাজার মানুষ বসবাস করেন।
রথখোলা যৌনপল্লি

বাংলাদেশ সরকার অনুমোদিত ১০টি বৈধ যৌনপল্লির একটি হল ফরিদপুর জেলার রথখোলা যৌনপল্লি।
ফরিদপুর জেলা সদরে দুটি পতিতালয় রয়েছে। একটি শহরের রথখোলা আবাসিক এলাকায় অন্যটি সদর উপজেলার ডিক্রিরচর ইউনিয়নের সিএন্ডবি ঘাট এলাকায়। দুটি পতিতালয় মিলে প্রায় ৪ হাজারের অধিক পতিতা রয়েছে। উল্লেখ্য এই দুইটি পতিতালয়ই বাংলাদেশ সরকার অনুমোদিত।
ফরিদপুর শহরের হাজী শরিয়তুল্লাহ বাজার সংলগ্ন রথখোলা এবং ডিক্রীরচর ইউনিয়ন-এর সিএন্ডবি ঘাট যৌনপল্লিতে সরকারি হিসাবে প্রায় ৩০০ যৌনকর্মী রয়েছেন। বেসরকারি হিসাবে এই সংখ্যাটি দ্বিগুনও হতে পারে।
সন্ধ্যাবাজার যৌনপল্লি

সিলেট জেলার সন্ধ্যাবাজার পতিতালয় হলো বাংলাদেশ সরকার অনুমোদিত ১০টি বৈধ যৌনপল্লির অন্যতম।
সিলেটের ধোপাদিঘীর পাড় এলাকার সন্ধ্যাবাজার নামক স্থানে পতিতালয়টি অবস্থিত। যা স্থানীয়ভাবে পৌরবিপণি নামে পরিচিত। সন্ধ্যাবাজারের একটি আবাসিক হোটেলে অবস্থিত এই পতিতালয়টি। নিচে মসজিদ, উপরে পতিতালয় হবার কারণে জায়গাটি বিশেষভাবে আলোচিত। এই কারণেই পতিতালয়টি নজরে আসার পর একবার উচ্ছেদও করে দেয়া হয়েছিলো। পরবর্তীতে পতিতারা ওই জায়গাটির আশেপাশেই ছড়িয়ে ছিটিয়ে বসতি গড়ে তোলে। যা সন্ধ্যাবাজার যৌনপল্লি হিসাবে পরিচিত।
আফগান টুয়েন্টি২০ আন্তর্জাতিক ক্রিকেটারদের তালিকা

টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়।
আফগানিস্তান দল ১ ফেব্রুয়ারি, ২০১০ তারিখে কলম্বোয় আয়ারল্যান্ডের বিপক্ষে তাদের প্রথম টি২০আই খেলায় অংশ নেয়। ঐ খেলায় তারা ৫ উইকেটে পরাজিত হয়েছিল। এর তিনদিন পর একই মাঠে তাদের দ্বিতীয় টি২০আইয়ে কানাডার বিপক্ষে এক বল বাকী থাকতে ৪ উইকেটে জয়লাভ করে।
কমপক্ষে একটি টি২০আই খেলায় অংশগ্রহণকারী আফগানিস্তান ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
আবু হাফস ওমর আন-নাসাফি

নাজমুদ্দিন আবু হাফস ওমর ইবনে মুহাম্মদ আন-নাসাফি (আরবি :نجم الدين أبو حفص عمر بن محمد النسفي‎‎; ইংরেজি : "Najm ad-Dīn Abū Ḥafṣ ‘Umar ibn Muḥammad an-Nasafī" (১০৬৭–১১৪২) ছিলেন সমকালের সর্ব শ্রেষ্ঠ ইসলামিক ব্যক্তিত্ব। তিনি ছিলেন বিশিষ্ট ধর্মতাত্ত্বিক হাদিসবিদ, মুফাসসির, উসুলবিদ, মুসলিম আইনজ্ঞ ফিকহবিদ, ব্যাকরণবিদ ও সাহিত্যিক। হাফেজদের মধ্যেও তিনি অন্যতম হাফেজ ছিলেন।
নাম উমর। কুনিয়ত আবু হাফস। লকব "মুফতিয়ে সাকালাইন"। পিতার নাম মুহাম্মদ। তিনি নাসফ শহরে ৪৬১ হিজরিতে জন্ম গ্রহণ করেন।
যুগের অনেক বড় বড় আলিম থেকে তিনি শিক্ষা অর্জন করেন। তিনি ফিকহ শাস্ত্র অধ্যয়ন করেন ছদরুল ইসলাম মুহাম্মদ ইবনে মুহাম্মদ বাজদবি থেকে। এছাড়াও সেসময়কার আরও বড় বড় যুগ শ্রেষ্ঠ মুহাদ্দিস, মুফাসসির ও ফকীহদের কাছ থেকে তিনি শিক্ষা লাভ করেন।
তার থেকে তার পুত্র আবুল লায়িস আহমাদ নাসাফি, হিদায়া গ্রন্থকার এবং আরও অনেকে শিক্ষা গ্রহণ করেন। তিনি জ্বিন-ইনসান উভয়ের মধ্যে ইলম শিক্ষা দিতেন। তাই তাকে "মুফতিয়ে সাকালাইন" বলা হত।
তিনি ফিকহ, তাফসির ও ইতিহাস শাস্ত্রে একশত এর কাছাকাছি গ্রন্থ রচনা করেছেন । এর মধ্যে উল্লেখযোগ্য কয়েকটি হল-
তিনি ৫৩৭ হিজরি মুতাবিক ১১৪২ খ্রিস্টাব্দে সমরকন্দে মৃত্যুবরণ করেন।
কুরিয়ার সার্ভিস

কুরিয়ার সার্ভিস একধরণের প্রতিষ্ঠান। সেই প্রতিষ্ঠানের একজন কর্মচারী, বা একজন ব্যক্তি এক স্থান থেকে অন্য স্থানে খবর, পোটলা অথবা চিঠি, একজায়গা বা একব্যক্তির নিকট থেকে নিয়ে অন্য জায়গা বা অন্য ব্যক্তির নিকট পৌঁছে দেন।
'কুরিয়ার সার্ভিস' এমন কোম্পানি বা প্রতিষ্ঠান বা ব্যক্তি যিনি মেইলিং অপারেটর ও কুরিয়ার সার্ভিস বিধিমালা, ২০১৩ এর অধীন অন বোর্ড ও আন্তর্জাতিক লাইসেন্সপ্রাপ্ত।
অন্যভাবে বলতে গেলে কুরিয়ার সার্ভিস এমন একটি মাধ্যম, যারা বা যিনি কিছু আর্থিক সুবিধার বিনিময়ে এক ব্যক্তির বার্তা বা জিনিসপত্র অন্য ব্যক্তি বা প্রতিষ্ঠানের নিকট পৌঁছে দেয়। 
সহজ কথায় কারো কোন জিনিস এক শহর বা দেশ থেকে অন্য শহর বা দেশে সহজেই পৌঁছে দেয়ার সুবিধার নামই কুরিয়ার।
প্রাচীনকালের মানুষের মাঝে কুরিয়ার সার্ভিসের প্রচলন ছিল। তখন শুধু বিভিন্ন রাজা বাদশা, কবি সাহিত্যিকরা বিভিন্ন রাজা বাদশা বা ব্যক্তির নিকট বিভিন্ন বার্তা বা উপহার পাঠাতেন।
তখনকার সার্ভিসগুলো ছিল পাঁয়ে হেঁটে, পোষা কবুতর ও ঘোড়সওয়ার এর মাধ্যমে।
জেনোফোন (Xenophon) সর্ব প্রথম কুরিয়ার সার্ভিস ব্যবহার করেন। তিনি পারস্য যুবরাজ সাইরাস দ্য ইয়ংগার (Cyrus the Younger) কে সর্ব প্রথম কুরিয়ার ব্যবহার করে বার্তা অথবা কোন উপহার সামগ্রী পাঠিয়েছিলেন।
কুরিয়ার সার্ভিস সেবাদানকারী প্রতিষ্ঠান।
১. বাইসাইকেল কুরিয়ার 
২. এয়ার কুরিয়ার [১]
৩. পায়ে হেটে কুরিয়ার (বর্তমানে অনুপস্থিত)
৪. পোষা কবুতরের মাধ্যমে বার্তা প্রেরণ
১. চিঠিপত্র আদান-প্রদান 
২. নগদ টাকা আদান প্রদান
৩. ডকুমেন্টস আদান-প্রদান 
৪. কাপড় বা পোশাক 
৫. আসবাবপত্র আদান-প্রদান সহ বিভিন্ন মূল্যবান দ্রব্য
১. সুন্দরবন কুরিয়ার সার্ভিস
২. কন্টিনেন্টাল কুরিয়ার 
৩. করতোয়া কুরিয়ার এন্ড পার্সেল
৪. জননী কুরিয়ার এক্সপ্রেস 
৫. এসএ পরিবহন
৬.ই-ডাক কুরিয়ার
রোলিং পেপার

রোলিং পেপার সিগারেট তৈরির জন্য এক ধরনের বিশেষ কাগজ। বাণিজ্যিকভাবে তৈরি ফিল্টার সিগারেট এবং ব্যক্তিগত ব্যবহার্য সিগারেট তৈরির জন্য এই পেপার ব্যবহৃত হয়। বিভিন্ন সিগারেটের আকারে রোলিং পেপার পাওয়া যায়, যেগুলি প্রায়শই একটি কার্ডবোর্ড কাগজের ফিল্টারে পেচিয়ে সিগারেটের রুপ দেয়া হয়। এছাড়াও জয়েন্ট পেপার নামেও এটি পরিচিত।
১৭৬৪ সালের দিকে স্পেনের অ্যালকয় প্রথম সিগারেটের কাগজ উৎপাদিত হয়। ১৯ শতকের দ্বিতীয়ার্ধে আরও ব্যয়বহুল সিগার এবং সিগারিলো তৈরির পর এগুলি জনপ্রিয় হয়ে ওঠে। যে সময় সিগার এবং সিগারিলোগুলি ব্যয়বহুল থাকায়, স্পেনের ভিক্ষুকরা মাটি থেকে সিগারের বাটগুলি সংগ্রহ করত এবং ধূমপানের জন্য কাগজের টুকরোগুলিতে পেচিয়ে তা ব্যবহার করত। ক্রিমিয় যুদ্ধের সময় এই সংস্কৃতি আরও প্রচলিত হয়ে ওঠে এবং ব্রিটিশ সৈন্যরা সংবাদপত্রে তামাক কীভাবে রোল করতে হয় তা শিখেছিল। ঘূর্ণায়মান কাগজের ঘন ঘন ব্যবহার একটি প্রথায় পরিণত হয় এবং প্রয়োজন মেটানোর জন্য, পে-পে, স্মোকিং এবং রিজলা রোলিং পেপার কোম্পানির আবির্ভাব ঘটে।
টুইনমস

টুইনমস টেকনোলজি এফজেডই একটি তাইওয়ান ভিত্তিক কম্পিউটার হার্ডওয়্যার প্রস্তুতকারী ও বাজারজাকারী প্রতিষ্ঠান। এর সদর দপ্তর দুবাই, আরব আমিরাতে অবস্থিত। টুইনমসের ১০০ এর ও বেশি পন্য বর্তমানে বাজারে আছে যার মধ্যে কম্পিউটার মেমরি, ফ্ল্যাশ মেমোরি, এসডি কার্ড, ইউএসবি ফ্ল্যাশ ড্রাইভ, পর্টেবল হার্ড ড্রাইভ, সলিড ষ্টেট ড্রাইভ, কার্ড রিডার, ট্যাবলেট পিসি ও আনুসাঙ্গিক যন্ত্রাংশ অন্তর্ভুক্ত
টুইনমসের উৎপাদনকেন্দ্র হিন্সচু, তাইওয়ানে এবং দঙ্গুয়ান ও সিঞ্চেন, গণচীনে অবস্থিত. এটির বাজারজাতকারী শাখা সমুহ মার্কিন যুক্তরাষ্ট্র, জার্মানি, নেদারল্যান্ডস, মধ্যপ্রাচ্য, সিঙ্গাপুর, হংকং, জাপান, দক্ষিণ কোরিয়া, তাইওয়ান ও চীনে অবস্থিত। ২০০২ সালে টুইনমস আইএসও ৯০০১ঃ২০০০ সনদ পায়। টুইনমস নিজ ব্র্যান্ডের নামে অথবা ওইএম এ এর পন্য বাজারজত করে। টুইনমস সংযুক্ত আরব আমিরাতে এর প্রধান কার্যালয় থেকে পন্য পুরো বিশ্বে বাজারজাত করার ব্যবস্থা করে এর মধ্যে রয়েছে সংযুক্ত আরব আমিরাত হাব থেকে আরব উপদ্বীপ, আফ্রিকা, পারস্য, লেভান্ত, পূর্ব ইউরোপ, কমনওয়েলথ ইন্ডিপেন্ডেন্ট স্টেটস, ও দক্ষিণ এশিয়া।
টুইনমস টেকনোলজি ইঙ্ক নামে এর যাত্রা শুরু হয় ১৯৯৮ সালে তাইওয়ানে একটি কম্পিউটার আপগ্রেড যন্ত্রাংশ প্রস্তুকারী প্রতিষ্ঠান হিসেবে।। পরবর্তিতে ২০০২ সালে মোহাম্মদ মাজহারুল ইসলাম টুইনমস টেকনোলজিস মিডেল ইস্ট এফজেডই নামে প্রতিষ্ঠানটি অধিগ্রহণ করে এবং সে হতে এই প্রতিষ্ঠানটির চেয়ারম্যান হিসেবে তিনি দ্বায়িত্ব পালন করছেন।